I morgen kommer iOS 9 plus andre ting
I morgen aften kl 19.00 dansk tid er Apple klar med ny stor lancering - se her, hvilke nyheder vi har i vente.
7. juni 2015 Af Erik Mørner
Klokken 10 i morgen formiddag lokal tid (kl. 19.00 dansk tid) indtager Apples direktør Tim Cook scenen på San Franciscos Moscone Center for at byde velkommen til Apples udviklerkonference WWDC.
Når det gælder mobilrelaterede sager regner vi først og fremmest med at f et kig på iOS 9, hvor Apple siges at ville fokusere på stabilitet samt at få systemet til at fungere bedre på ældre modeller.
Derudover forventes det, at Siri bliver smartere. Siri er Apples stemmetjeneste og hun skulle fremover begynde selv at tage initiativ og ikke bare svare på spørgsmål, man stiller. Lidt med Google Now som forbillede skal hun kunne give dig informationer baseret på hvilken situation du befinder dig i.
Se guide: Den billigste iPhone 6
Musiktjenesten Beats
Ser vi ellers på tjenester fra, så skulle Apple nu endelig være klar til at lancere deres egen nye streaming tjeneste til musik, Beats. Apple købe Beats sidste år.
I følge rygterne skulle Beats være en streaming tjeneste i stil med Spotify og i følge flere online medier sidder Apple lige nu, i sidste øjeblik, og forhandler med musikselskaberne om, hvordan indtægterne fra tjenesten skal fordeles.
Se også: Billig mobilabonnement med fordele
Apple Maps med offentlig transport
WWDC er en udviklerkonference for Apples udviklere, der omhandler både iOS og computere med OS X. Derfor er det naturligt, at fokus er på software.
Formentlig får Apple Maps en overhaling med nye funktioner. Blandt andet går rygterne på, at Apple Maps får understøttelse af offentlig transport i i hvert fald nogle dele af verden og at tjenesten også bliver tilgængelig i webbrowseren.
Med tanke på, hvor meget tilbehør til at styre hjemmet med, der vælter ud for øjeblikket, så kan vi også forvente, at der kommer en større opgradering af Homekit. Homekit er Apples platform til netop at styre opkoblede ting i hjemmet.
Højdepunktet under præsentationen bliver formentlig iOS 9 og vi kommer formentlig samtidig til at se nye funktioner til Apple Watch. Med lidt held får vi også informationer om salgsstart for Apple Watch i Danmark. Apple lancerede i sidste uge flere nye lande med Apple Watch, men Danmark var ikke blandt dem.
Som sagt løber WWDC 2015 af stablen i morgen aften kl 19.00 dansk tid og vi følger selvfølgelig lanceringen live her på mobil.nu.
appleios 9wwdc